Nafarroako Parlamentuko Mahaiak, 2018ko maiatzaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Catalán Higueras jaunak aurkeztutako galdera, Irakasleari Laguntzeko Zentroetan bitarteko irakasleek aholkulari lanpostuak betetzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2018ko maiatzaren 28an

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Alberto Catalán Higueras jaunak, Legebiltzarreko Erregelamenduaren 188. artikuluan eta hurrengoetan ezarritakoaren babesean, honako galdera hau aurkezten du, idatziz erantzun dakion:

Hezkuntzako kontseilariak ez zuenez erantzun Hezkuntza Batzordearen maiatzaren 22ko –asteartea– bilkuran egindako galdera, Hezkuntza Departamentuari eskatzen diogu galdera hauei idatziz erantzuteko:

Irakasleari Laguntzeko Zentroetako aholkulari lanpostuen deialdi publikoei buruzko arauak ezartzen du funtzionarioen edo lan-kontratu finkoa dutenen bidez beteko direla lanpostu horiek.

1.- Egun ba al dago bitarteko irakaslerik, Irakasleari Laguntzeko Zentroetako aholkulari lanposturen bat betetzen ari denik?

2.- Baiezkoan, zer arrazoi dago araua ez betetzeko?

3.- Noiztik ari da lanpostu hori betetzen?

4.- Zer prozeduraren bidez sartu zen lanpostuan?

5.- Zerk justifikatzen du izendapen hori egitea, funtzionarioak diren edo lan-kontratu finkoa duten irakasleak egonda?

Corellan, 2018ko maiatzaren 23an

Foru parlamentaria: Alberto Catalán Higueras